Γουλιέλμος Κάρολος της Πρωσίας

Ο **Γουλιέλμος Κάρολος**, γερμ.: *Wilhelm Karl Adalbert Erich Detloff Prinz von Preussen* (30 Ιανουαρίου 1922 στο Πότσνταμ – 9 Απριλίου 2007 στο Χόλτσμιντεν) από τον Οίκο των Χοεντσόλερν ήταν ο τρίτος γιος του πρίγκιπα Όσκαρ πρίγκιπα της Πρωσίας και ο τελευταίος επιζών εγγονός του Γουλιέλμου Β', του τελευταίου αυτοκράτορα της Γερμανίας. Ήταν ο 36ος Μάγιστρος των Ιπποτών (*Herrenmeister*) του Προτεσταντικού (και κυρίως Γερμανικού) Τάγματος του Αγίου Ιωάννη (Bailiwick του Βραδεμβούργου), γνωστό και ως *Der Johanniterorden*, ως διάδοχος τού πατέρα του και προκάτοχος τού γιου του.

## Βιογραφία
Ο Γουλιέλμος Κάρολος Αδαλβέρτος Έριχ Ντέτλοφ ήταν το νεότερο από τα τέσσερα παιδιά του Όσκαρ της Πρωσίας και της Ίνας Μαρίας κόμισσας φον Μπάσεβιτς.  Έχοντας γίνει δεκτός στο Bailiwick του Βραδεμβούργου του Τάγματος του Αγίου Ιωάννη του Νοσοκομείου στην Ιερουσαλήμ (γνωστό ανεπίσημα ως *Johanniterorden*, ο προτεστάντης διάδοχος των μεσαιωνικών Ιωαννιτών Ιπποτών) το 1944, διαδέχθηκε αργότερα τον πατέρα του ως επικεφαλής του, γενόμενος ο 36ος *Herrenmeister* ("Μάγιστρος των Ιπποτών") του Τάγματος από το 1958 έως το 1999. Ο Γουλιέλμος Κάρολος εργάστηκε ακούραστα  για να διατηρήσει ανέπαφο το Τάγμα κατά τη διάρκεια του Ψυχρού Πολέμου, και βοήθησε στην επανένωση των μελών του μετά την πτώση της Ανατολικής Γερμανίας.

Μεταξύ άλλων παραγόντων και βραβείων, ο Γουλιέλμος Κάρολος έλαβε τον Σταυρό Μεγάλης Αξίας (με αστέρι) του Τάγματος της Αξίας της Ομοσπονδιακής Δημοκρατίας της Γερμανίας, και τον Μεγαλόσταυρο του Τάγματος ''της Αξίας της Μάλτας'' (pro merito Melitensi) του Κυρίαρχου Στρατιωτικού Τάγματος της Μάλτας.

## Οικογένεια
Το 1952 νυμφεύτηκε την Άρμγκαρντ Έλσα Ελένη φον Φέλτχαϊμ (17 Φεβρουαρίου 1926 - 1 Νοεμβρίου 2019), κόρη του Φρήντριχ φον Φέλτχαϊμ (1881-1955) και της Οτονίε φον Άλφενσλεμπεν (1883-1960). Το ζεύγος απέκτησε τρία τέκνα: 
* Δονάτα Βικτώρια (γενν. 24 Δεκεμβρίου 1952).
* Γουλιέλμος Κάρολος (γενν. 25 Αυγούστου 1955).
* Όσκαρ (γενν. 6 Μαΐου 1959)· ιστορικός, διαδέχτηκε τον πατέρα του ως ο Μάγιστρος του Τάγματος των Ιωαννιτών Ιπποτών. Νυμφεύτηκε τον Οκτώβριο του 1992 την Αυγούστα Τσίμερμαν φον Ζήφαρτ (γενν. 16 Μαΐου 1962), κόρη του Ραλφ Έμιλ Έμπερχαρντ Γιούλες Χένινγκ Τσίμερμαν φον Σήφαρτ (γενν. 1925) και της Mαρίας Ίντας Βαρβάρας Ελένης φον Φράνκενμπεργκ & Πρόσλιτς (γενν. 1930). Το ζεύγος έχει τρία παιδιά:
** Όσκαρ (γενν. 1993), νυμφεύτηκε τον Απρίλιο του 2024 την Γιοχάννα φράιιν φον Γένις, κόρη του Mάρτιν φράιχερ φον Γιένις και της Μπριγκίττε φράιφραου φον Γιένις.
** Βιλελμίνη (γενν. 1995)
** Aλβέρτος (γενν. 1998)

## Πρόγονοι

## Δημοσιευμένα έργα
* *Auftrag des Johanniters.* *Ansprachen und Aufsätze* ("Transactions of the Johanniter Knights: Talks and Treatises"); 1983.
* *Johanniter und der 20.* *Ιούλιος 1944* ("Johanniter Knights and the Plot of 20 July 1944", γραμμένο με τον Αντιστράτηγο Bernd, Baron Freytag von Loringhoven ). 1989 (δεύτερη έκδοση).
* *Die Soldaten der Wehrmacht* («Οι στρατιώτες της Βέρμαχτ», γραμμένο με τους Karl-Günther von Hase και Hans Poeppel), 1998 (έκτη έκδοση, 2000). ( )

## Παραπομπές


## Πηγές
Αυτή η σελίδα είναι μια μετάφραση του άρθρου στη γερμανική Wikipedia

## Εξωτερικοί σύνδεσμοι
* 

Κατηγορία:Οίκος των Χοεντσόλερν
Κατηγορία:Πρίγκιπες της Πρωσίας